ddrg/super_eurlex huggingface dataset:
(2)

člen 2 se spremeni: (a) v odstavku 1 se točka (c) nadomesti z naslednjim: „(c) prodajo, dobavo, prenos ali izvoz orožja in sorodnega materiala, ki ju v Srednjeafriško republiko pripeljejo čadske ali sudanske sile izključno za lastno uporabo v mednarodnih patruljah tristranske vojaške enote, ki so jo z namenom povečati varnost na skupnih mejnih območjih 23. maja 2011 v Kartumu ustanovili Srednjeafriška republika, Čad in Sudan v sodelovanju z misijo MINUSCA, o čemer se vnaprej uradno obvesti odbor;“; (b) v odstavku 1 se točka (g) nadomesti z naslednjim: „(g) prodajo, dobavo, prenos ali izvoz orožja in streliva, vojaških vozil in opreme ter zagotavljanje s tem povezane pomoči varnostnim silam Srednjeafriške republike, tudi državnim civilnim institucijam kazenskega pregona, kadar so to orožje, strelivo, vozila ali oprema namenjeni izključno v podporo procesu reforme varnostnega sektorja v Srednjeafriški republiki ali za uporabo v tem procesu, o čemer se vnaprej uradno obvesti odbor; ali“; (c) v odstavku 1 se točka (h) črta; (d) odstavek 2 se nadomesti z naslednjim: „2. Države članice vnaprej uradno obvestijo odbor pred izvedbo kakršne koli prodaje, dobave, prenosa ali izvoza, kot je dovoljeno v točkah (a), (b), (c), (d), (f) in (g) odstavka 1.“.
(5)

Poleg tega je CEN revidiral naslednje harmonizirane standarde, sklici na katere so bili objavljeni v Sporočilu 2016/C 293/01: EN 13121-1:2003, EN 14917:2009+A1:2012 in EN 12284:2003. To je privedlo do sprejetja naslednjih harmoniziranih standardov: EN 13121–1:2021 o rezervoarjih in posodah iz umetnih mas, ojačanih s steklenimi vlakni, EN 14917:2021 o kompenzatorjih in EN ISO 21922:2021 o ventilih za hladilne sisteme in toplotne črpalke.
„1230.

Alla Viktorovna POLYAKOVA (Алла Викторовна ПОЛЯКОВА)

Datum rojstva: 26. 11. 1970 Kraj rojstva: Rjazan, Ruska federacija Državljanstvo: rusko Spol: ženski

Poslanka državne dume, ki je glasovala za resolucijo št. 58243-8 o pozivu Državne dume Zvezne skupščine Ruske federacije predsedniku Ruske federacije V. V. Putinu o nujnosti priznanja Ljudske republike Doneck in Ljudske republike Lugansk, in torej podpirala in izvajala ukrepe in politike, ki spodkopavajo ozemeljsko nedotakljivost, suverenost in neodvisnost Ukrajine ter jo dodatno destabilizirajo.
člen 1 se nadomesti z naslednjim:

„Člen 1

Posebni predstavnik Evropske unije

Mandat Miroslava LAJČÁKA kot posebnega predstavnika Evropske unije (PPEU) za dialog med Beogradom in Prištino ter druga regionalna vprašanja Zahodnega Balkana se podaljša do 31. avgusta 2024. Svet lahko na podlagi ocene Političnega in varnostnega odbora (PVO) ter na predlog visokega predstavnika Unije za zunanje zadeve in varnostno politiko (VP) odloči, da mandat PPEU predčasno preneha.“
v členu 2 se odstavek 4 nadomesti z naslednjim:

„4. Odhodki, povezani z izvajanjem ukrepa pomoči, so upravičeni od 1. januarja 2022 in do datuma, ki ga določi Svet. Najvišji upravičeni odhodki, nastali pred 11. marcem 2022, znašajo 450 000 000 EUR. Znesek v višini 490 000 000 EUR je upravičen od 21. julija 2022.“.
SKLEP POLITIČNEGA IN VARNOSTNEGA ODBORA (SZVP) 2022/1179

z dne 7. julija 2022

o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) ter razveljavitvi Sklepa (SZVP) 2022/217 (ATALANTA/4/2022)

POLITIČNI IN VARNOSTNI ODBOR JE –

ob upoštevanju Pogodbe o Evropski uniji in zlasti člena 38 Pogodbe,

ob upoštevanju Skupnega ukrepa Sveta 2008/851/SZVP z dne 10. novembra 2008 o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (1) in zlasti člena 6(1) Skupnega ukrepa,

ob upoštevanju naslednjega:

(1) Svet je na podlagi člena 6(1) Skupnega ukrepa 2008/851/SZVP pooblastil Politični in varnostni odbor (PVO) za sprejemanje ustreznih sklepov o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) (v nadaljnjem besedilu: poveljnik sil EU).

(2) PVO je 15. februarja 2022 sprejel Sklep (SZVP) 2022/217 (2), s katerim je za poveljnika sil EU imenoval kontraadmirala Fabrizia BONDIJA.

(3) Poveljnik operacije EU je 30. junija 2022 priporočil, da se za novega poveljnika sil EU čim prej imenuje kontraadmiral Riccardo MARCHIÒ.

(4) Vojaški odbor EU je 30. junija 2022 to priporočilo podprl.

(5) Sklep (SZVP) 2022/217 bi bilo zato treba razveljaviti –

SPREJEL NASLEDNJI SKLEP:

Člen 1 Kontraadmiral Riccardo MARCHIÒ se s 7. julijem 2022 imenuje za poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta).

Člen 2 Sklep (SZVP) 2022/217 se razveljavi.

Člen 3 Ta sklep začne veljati na dan sprejetja.

V Bruslju, 7. julija 2022 Za Politični in varnostni odbor predsednica D. PRONK

(1) UL L 301, 12.11.2008, str. 33.

(2) Sklep Političnega in varnostnega odbora (SZVP) 2022/217 z dne 15. februarja 2022 o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) ter razveljavitvi Sklepa (SZVP) 2022/41 (ATALANTA/3/2022) (UL L 37, 18.2.2022, str. 39).
(4)

Na podlagi zahtevka M/511 sta CEN in Cenelec revidirala in spremenila naslednje harmonizirane standarde, sklici na katere so objavljeni v Sporočilu Komisije (2016/C 249/03) (3): standard EN 60320-1:2001, kakor je bil spremenjen s standardom EN 60320-1:2001/A1:2007, za aparatne spojke za gospodinjstva, standard EN 60335-2-25:2012, kakor je bil spremenjen s standardoma EN 60335-2-25:2012/A1:2015 in EN 60335-2-25:2012/A2:2016, za mikrovalovne pečice, standard EN 60335-2-41:2003, kakor je bil spremenjen s standardoma EN 60335-2-41:2003/A1:2004 in EN 60335-2-41:2003/A2:2010, za črpalke, standard EN 60335-2-96:2002, kakor je bil spremenjen s standardoma EN 60335-2-96:2002/A1:2004 in EN 60335-2-96:2002/A2:2009, za elemente z zvijavimi ploščami za sobno gretje, standard EN 60974–8:2009 za plinske konzole za varilne in plazemske rezalne sisteme, standard EN 61010–2-032:2012 za ročne in ročno vodene tokovne senzorje, standard EN 61010–2-033:2012 za ročne multimetre za domačo in profesionalno uporabo, standard EN 61010–2-040:2005 za sterilizatorje in pralnike-dezinfektorje, standard EN 61914:2016 za kabelske objemke, standard EN 62031:2008, kakor je bil spremenjen s standardoma EN 62031:2008/A1:2013 in EN 62031:2008/A2:2015, za LED-module za splošno razsvetljavo. To je privedlo do sprejetja naslednjih harmoniziranih standardov in sprememb: EN IEC 60320-1:2021, EN IEC 60335-2-25:2021, EN IEC 60335-2-25:2021/A11:2021, EN IEC 60335-2-41:2021, EN IEC 60335-2-41:2021/A11:2021, EN IEC 60335-2-96:2021, EN IEC 60335-2-96:2021/A11:2021, EN IEC 60974-8:2021, EN IEC 61010-2-032:2021, EN IEC 61010-2-032:2021/A11:2021, EN IEC 61010-2-033:2021, EN IEC 61010-2-033:2021/A11:2021, EN IEC 61010-2-040:2021, EN IEC 61914:2021, EN IEC 62031:2020 in EN IEC 62031:2020/A11:2021.
Ime in priimek

„1

Michael MAKUEI LUETH

Datum rojstva: 1947 Kraj rojstva: Bor, Sudan (sedaj Južni Sudan) Spol: moški

Michael Makuei Lueth je od leta 2013 minister za informiranje in radiodifuzijo ter je na tem položaju tudi v prehodni vladi narodne enotnosti. Bil je tudi uradni govorec vladne delegacije na mirovnih pogajanjih v okviru Medvladne agencije za razvoj med letoma 2014 in 2015 ter med letoma 2016 in 2018. Makuei ovira politični proces v Južnem Sudanu, zlasti z onemogočanjem izvajanja sporazuma o rešitvi spora v Južnem Sudanu (ARCSS), sprejetega avgusta 2015, ki je bil septembra 2018 nadomeščen s ponovno oživljenim ARCSS (R-ARCSS), in sicer s hujskaškimi javnimi izjavami, ter z oviranjem dela skupne komisije za spremljanje in ocenjevanje ARCSS (JMEC, ki je bila v okviru R-ARCSS preimenovana v „rekonstituirana JMEC“), ter z oviranjem ustanovitve prehodnih pravosodnih institucij v okviru tega sporazuma, ki so predvidene tudi v R-ARCSS. Ovira tudi delovanje regionalnih varnostnih sil Združenih narodov. Makuei je obenem odgovoren za hude kršitve človekovih pravic, med drugim omejevanje svobode izražanja.
(1)

v členu 6 se vstavijo naslednji odstavki: „2a. Prepovedi iz odstavkov 1 in 2 se ne uporabljajo za: (a) javne organe ali pravne osebe, subjekte ali organe, ki prejemajo javna sredstva Unije ali držav članic, če so blago, tehnologija, storitve in pomoč iz odstavkov 1 in 2 potrebni za izključno humanitarne namene na območjih ukrajinskih pokrajin Doneck in Lugansk, ki niso pod vladnim nadzorom; (b) organizacije in agencije, ki jih Unija oceni s stebrno oceno in s katerimi je Unija podpisala okvirni sporazum o finančnem partnerstvu, na podlagi katerega organizacije in agencije delujejo kot humanitarni partnerji Unije, če so blago, tehnologija, storitve in pomoč iz odstavkov 1 in 2 potrebni za izključno humanitarne namene na območjih ukrajinskih pokrajin Doneck in Lugansk, ki niso pod vladnim nadzorom; (c) organizacije in agencije, ki jim je Unija podelila potrdilo o humanitarnem partnerstvu ali ki jih je država članica potrdila ali priznala v skladu z nacionalnimi postopki, če so blago, tehnologija, storitve in pomoč iz odstavkov 1 in 2 potrebni za izključno humanitarne namene na območjih ukrajinskih pokrajin Doneck in Lugansk, ki niso pod vladnim nadzorom; ali (d) specializirane agencije držav članic, če so blago, tehnologija, storitve in pomoč iz odstavkov 1 in 2 potrebni za izključno humanitarne namene na območjih ukrajinskih pokrajin Doneck in Lugansk, ki niso pod vladnim nadzorom.“; „2b. V primerih, ki niso zajeti v odstavku 2a, in z odstopanjem od odstavkov 1 in 2 lahko pristojni organi države članice pod splošnimi in posebnimi pogoji, ki se jim zdijo primerni, izdajo splošne ali posebne odobritve za prodajo, dobavo, prenos ali izvoz blaga ali tehnologije iz odstavka 1 ter zagotavljanje storitev in pomoči iz odstavka 2, če ugotovijo, da so tako blago, tehnologija, storitve in pomoč potrebni za izključno humanitarne namene na območjih ukrajinskih pokrajin Doneck in Lugansk, ki niso pod vladnim nadzorom. Zadevna država članica obvesti druge države članice in Komisijo o vseh odobritvah, izdanih na podlagi tega odstavka, v dveh tednih po izdani odobritvi.“;
člen 2, odstavek 4, se nadomesti z naslednjim:

„4. Odhodki, povezani z izvajanjem ukrepa pomoči, so upravičeni od 1. januarja 2022 in do datuma, ki ga določi Svet. Vsaj 50 odstotkov referenčnega finančnega zneska krije odhodke, nastale od 11. marca 2022.“;
(3)

Natančneje, CEN in CENELEC sta bila pozvana, da pripravita osnutek naslednjih standardov za izdelke, ki se uporabljajo na bencinskih servisih: izdelava in lastnosti avtomatskih točilnih ventilov, vgrajenih v napravah za točenje goriva, varnostne zahteve za izdelavo in lastnosti tlačnih in sesalnih naprav za točenje goriva in naprav za točenje goriva z daljinskim upravljanjem, varnostne zahteve za izdelavo in lastnosti varnostnih zapor za tlačne in sesalne naprave za točenje goriva, varnostne zahteve za izdelavo in lastnosti varovalnih ventilov ter varnostne zahteve za izdelavo in lastnosti vrtljivih delov na tlačnih in sesalnih napravah za točenje goriva. Ta standardizacija je bila navedena v poglavju I programa za standardizacijo, o katerem so se dogovorili CEN, CENELEC ter Komisija, in priložena zahtevku BC/CEN/46-92 – BC/CLC/05-92. CEN in CENELEC sta bila prav tako pozvana, da revidirata obstoječe standarde ter jih uskladita z bistvenimi zdravstvenimi in varnostnimi zahtevami iz Direktive 94/9/ES.
„21.

Ali Mohamed RAGE (tudi (a) Ali Mohammed Rage, (b) Ali Dheere, (c) Ali Dhere, (d) Ali Mohamed Rage Cali Dheer, (e) Ali Mohamud Rage). Naziv: Tiskovni predstavnik skupine al-Shabaab Datum rojstva: 1966 Kraj rojstva: Somalija Državljanstvo: Somalija Naslov: Somalija Datum uvrstitve na seznam ZN: 18. februar 2022 Druge informacije: Uvrščen na seznam v skladu z odstavkom 43(a) Resolucije 2093 (2013) zaradi ‚sodelovanja pri dejanjih, ki ogrožajo mir, varnost ali stabilnost Somalije, vključno z dejanji, ki ogrožajo mir in spravni proces v Somaliji ali pri katerih se s silo grozi somalski zvezni vladi ali AMISOM.‘ Kot tiskovni predstavnik skupine al-Shabaab sodeluje pri širjenju in podpiranju terorističnih dejavnosti te skupine.“
(4)

Svet je 24. januarja 2022 odobril sklepe, v katerih je obsodil nenehna agresivna dejanja in grožnje Rusije proti Ukrajini ter pozval Rusijo, naj umiri napetosti, spoštuje mednarodno pravo in konstruktivno sodeluje v dialogu v okviru vzpostavljenih mednarodnih mehanizmov. Ponovno je potrdil, da je Unija v celoti zavezana temeljnim načelom, na katerih temelji evropska varnost ter ki so zapisana v Ustanovni listini Združenih narodov in ustanovnih dokumentih Organizacije za varnost in sodelovanje v Evropi (OVSE), vključno s Helsinško sklepno listino in Pariško listino. Ta temeljna načela vključujejo zlasti suvereno enakost in ozemeljsko nedotakljivost držav, nedotakljivost mej, izogibanje grožnji s silo ali uporabi sile ter svobodo držav, da same izberejo ali spremenijo svoje varnostne ureditve. Svet je poudaril, da se o teh načelih ni mogoče pogajati niti jih ni mogoče spreminjati ali drugače razlagati ter da ruska kršitev teh načel ovira za skupni in nedeljivi varnostni prostor v Evropi ter ogroža mir in stabilnost na evropski celini. Svet je opozoril na sklepe Evropskega sveta z dne 16. decembra 2021 in ponovno poudaril, da bo imela vsakršna nadaljnja vojaška agresija Rusije proti Ukrajini hude posledice in visoko ceno, vključno s širokim spektrom sektorskih in individualnih omejevalnih ukrepov, ki bi bili sprejeti ob usklajevanju s partnerji.
(b)

kadar zoper to osebo pred njeno smrtjo ni bila izrečena taka kazenska obsodba, ostanejo sredstva in gospodarski viri, ki so pripadali tej osebi ali ki so bili v njeni lasti, s katerimi je razpolagala ali jih je nadzorovala, zamrznjeni za razumno obdobje ob upoštevanju odstavka 4. Če je v tem roku vložena civilna ali upravna tožba za izterjavo nezakonito prisvojenih državnih sredstev, ostanejo sredstva in gospodarski viri, ki so pripadali tej osebi ali ki so bili v njeni lasti, s katerimi je razpolagala ali jih je nadzorovala, zamrznjeni do zavrnitve take tožbe ali, če se tožbi ugodi, do izvršitve sodnega naloga za izterjavo nezakonito prisvojenih sredstev.
(1)

Z Odločbo Sveta 2006/42/ES (2) je bilo Latviji dovoljeno, da uporabi posebni ukrep, ki odstopa od člena 21(1), točka (a), Direktive 77/388/EGS (3), in tako določi prejemnika kot osebo, ki je zavezana k plačilu davka na dodano vrednost (DDV) pri dobavi lesa ali zagotavljanju povezanih storitev, in sicer do 31. decembra 2009. Z Izvedbenim sklepom 2009/1008/EU (4) je bilo Latviji dovoljeno, da z odstopanjem od člena 193 Direktive 2006/112/ES pri poslih z lesom še naprej določa prejemnika lesa ali povezanih storitev kot osebo, ki je zavezana k plačilu DDV, in sicer do 31. decembra 2012 (v nadaljnjem besedilu: posebni ukrep). Po zaporednih podaljšanjih to dovoljenje preneha veljati 31. decembra 2021 (5).
„916.

Soadat NARZIEVA (Soadat NARZIJEVA) Соадат НАРЗИЕВА

Kraj rojstva: Uzbekistan Povezani posameznik: Alisher Usmanov (Ališer Usmanov), brat Državljanstvo: rusko Spol: ženski

Soadat Narzijeva je sestra prokremlinskega oligarha Ališerja Usmanova, ki je tesno povezan s predsednikom Vladimirjem Putinom in naveden na seznamu v Sklepu 2014/145/SZVP. Ališer Usmanov je na svojo sestro Soadato Narzijevo prenesel precejšnje premoženje, med drugim z enkratnim plačilom ali darilom v višini 3 milijonov USD. Imela je tudi 27 švicarskih bančnih računov, na katerih je bilo na stotine milijonov dolarjev, ki jih je mogoče povezati z njenim bratom Ališerjem Usmanovom. Povezana je tudi s šestimi off-shore podjetji, katerih dejavnosti so lahko povezane z Usmanovom. Soadat Narzijeva je torej povezana z Ališerom Usmanovom, ki aktivno materialno ali finančno podpira ruske nosilce odločitev, ki so odgovorni za priključitev Krima in destabilizacijo Ukrajine in aktivno podpira politiko Ruske vlade za destabilizacijo Ukrajine.
(3)

Estonija je 12. novembra 2020 vložila vlogo za uporabo sredstev ESPG v zvezi z odpusti in prenehanjem opravljanja dejavnosti (v nadaljnjem besedilu: odpusti) v turistični industriji, ki jo opredeljujejo gospodarski sektorji, razvrščeni v statistično klasifikacijo gospodarskih dejavnosti v Evropski skupnosti (NACE), Revizija 2, oddelek 45 (Trgovina z motornimi vozili in popravila motornih vozil), 49 (Kopenski promet in cevovodni transport), 50 (Vodni promet), 51 (Zračni promet), 52 (Skladiščenje in spremljajoče prometne dejavnosti), 55 (Gostinske nastanitvene dejavnosti), 56 (Dejavnost strežbe jedi in pijač), 74 (Druge strokovne in tehnične dejavnosti), 77 (Dajanje v najem in zakup), 79 (Dejavnost potovalnih agencij, organizatorjev potovanj in druge s potovanji povezane dejavnosti), 90 (Kulturne in razvedrilne dejavnosti), 91 (Dejavnost knjižnic, arhivov, muzejev in druge kulturne dejavnosti), 92 (Prirejanje iger na srečo), 93 (Športne in druge dejavnosti za prosti čas), v Estoniji. Republika Estonija je ena enota v okviru regij na ravni NUTS 2 (skupne klasifikacije statističnih teritorialnih enot) (4). Vloga je bila dopolnjena z dodatnimi informacijami, predloženimi v skladu s členom 8(3) Uredbe (EU) št. 1309/2013. Izpolnjuje zahteve za določitev finančnega prispevka iz ESPG, kakor je določeno v členu 13 Uredbe (EU) št. 1309/2013.
Člen 1

1. Na 41. zasedanju izvršilnega organa Konvencije si bo Unija prizadevala za določitev metodologije, ki bo omogočila posodobitve izhodiščnih vrednosti emisij in zavez za zmanjšanje emisij za Unijo iz razpredelnic 2 do 6 iz Priloge II k spremenjenemu Göteborškemu protokolu in bo temeljila izključno na matematičnem izračunu, pri katerem se uporabijo samo informacije, ki so že navedene v teh razpredelnicah, za zagotovitev, da se vrednosti za Unijo iz teh razpredelnic lahko posodobijo, da bi se pravilno odrazila skupna vsota izhodiščnih vrednosti emisij in zavez za zmanjšanje emisij držav članic po spremembah v članstvu v Uniji.
(8)

Čeprav C(M)IT še ni odobren, je francoski ocenjevalni pristojni organ Evropski agenciji za kemikalije 18. septembra 2019 predložil priporočilo za odobritev C(M)IT za vrsto proizvodov 6. O osnutku mnenja in poročilu o oceni ocenjevalnega pristojnega organa se je razpravljajo na srečanju Odbora za biocidne proizvode 16. junija 2020, opredeljena so bila nesprejemljiva tveganja za vodni in kopenski ekosistem zaradi uporabe 2 (zaščita barv in premazov v vsebnikih) in uporabe 7 (zaščita disperzij polimerov) reprezentativnega biocidnega proizvoda, prav tako pa je bilo ugotovljeno, da bi brez nadaljnjih študij do sprejemljivih tveganj privedla le omejitev uporabe izdelkov, tretiranih z biocidnimi proizvodi, ki vsebujejo C(M)IT, v zaprtih prostorih. Pri uporabi 3 reprezentativnega biocidnega proizvoda (konzerviranje aditivov, ki se uporabljajo pri proizvodnji papirja) je bila opredeljena varna uporaba za vse okoljske medije.
(1)

Izvršilni organ Združenega kraljestva Health and Safety Executive, ki deluje v imenu izvršilnega organa Health and Safety Executive za Severno Irsko (v nadaljnjem besedilu: pristojni organ Združenega kraljestva), je 11. marca 2021 v skladu s členom 55(1), prvi pododstavek, Uredbe (EU) št. 528/2012 sprejel odločitev, da dovoli dostopnost na trgu in uporabo na Severnem Irskem proizvodov za razkuževanje rok Cornells Wellness Instant Hand Sanitizer Gel, Cornells Wellness Sports Sanitizer Spray Power Up, Cornells Wellness Sports Sanitizer Spray Full Throttle in Cornells Wellness Instant Hand Sanitizer Spray do 8. avgusta 2021 (v nadaljnjem besedilu: ukrep z dne 11. marca 2021). Pristojni organ Združenega kraljestva je 15. marca 2021 sprejel podobno odločitev, s katero je dovolil dostopnost na trgu in uporabo na Severnem Irskem proizvoda za razkuževanje rok Leucillin Family Sanitiser do 2. avgusta 2021 (v nadaljnjem besedilu: ukrep z dne 15. marca 2021). Pristojni organ Združenega kraljestva je v skladu s členom 55(1), drugi pododstavek, navedene uredbe Komisijo in pristojne organe držav članic obvestil o ukrepu z dne 11. marca 2021 in ukrepu z dne 15. marca 2021 ter o razlogih zanju.
Navajanje neujemanja vrste geografske označbe (prve ZOP, druge ZGO) kot elementa, ki dokazuje razliko med proizvodi in imeni („de Corse“ na eni strani in „de l’Île de Beauté“ na drugi), je zavajajoče. Elementi, ki jih je treba upoštevati za presojo obstoja navajanja, so registrirana imena in imena, ki se uporabljajo na trgu, vendar pred (morebitno) registracijo kot ZGO. Potrošniki ne morejo razlikovati med imenoma, ker se nanašata na različni vrsti geografske označbe (ZOP in ZGO), saj imena „Jambon sec de l’Île de Beauté“, „Lonzo de l’Île de Beauté“ in „Coppa de l’Île de Beauté“ za zdaj niso ZGO in se torej ne nanašajo na drugačno oznako kakovosti.
(4)

Na podlagi člena 152 Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (3) (v nadaljnjem besedilu: Sporazum o izstopu) Združeno kraljestvo Velika Britanija in Severna Irska (v nadaljnjem besedilu: Združeno kraljestvo) ostane članica ERS do zaključka 11. ERS in vseh prejšnjih nezaključenih ERS. Vendar se na podlagi člena 153 Sporazuma o izstopu delež Združenega kraljestva od sproščenih sredstev iz projektov v okviru 11. ERS, kadar so bila ta sredstva sproščena po 31. decembru 2020, ali v okviru prejšnjih ERS ne uporabi ponovno.
(2)

Občina Campione d’Italia je italijanska enklava v Švici z zelo majhnim geografskim obsegom in majhno populacijo. Območje je gorato, kar omejuje razvoj mest, industrijske dejavnosti in njegovo splošno dostopnost. Glede na geografsko lego, slabe podnebne razmere in to, da ni dostopa do omrežja zemeljskega plina, so stroški dobave energentov v občini Campione d’Italia visoki, ne glede na to, ali se dobavljajo iz Švice ali Italije. Poleg tega so se zaradi vstopa občine Campione d’Italia v carinsko območje Unije 1. januarja 2020 povečali energetski stroški za gospodinjstva in podjetja. Hkrati se občina Campione d’Italia spopada s hudo gospodarsko krizo, ki jo je pandemija COVID-19 še zaostrila.